
Papprocliai  la  victime,  et  pour  premier  secours, 

De  Pair  trop  concentre  je  l^tablis  le  cours; 

Sur  son  corps  depouille  1’onde  a  flots  est  jetee , 

L’onde  succede  a  Ponde;  et  la  glace  ajoutee , 

Aux  vaisseaux  sans  ressort  donnant  quelque  vigueur, 

Retient  le  sang  qui  fuit  et  le  repor  te  au  coeur  : 

La  clialeur  nait  partout  sous  le  froid  de  la  glace. 

Sur  le  duvet  alors  avec  soin  je  la  place ; 

Dans  des  voiles  l^gers  j^nveloppe  son  corps ; 

De  ses  membres  roidis  j’agite  les  ressorts; 

Je  rechauffe  son  sein  par  le  feu  d’un  breuvage  j 
Au  sentiment  partout  j’ouvre  un  libre  passage,- 
Pour  aller  jusqu’a  lui  j’invoque  la  douleur, 

J’allume  en  vingt  endroits  son  feu  conservateur; 

J’eveille  chaque  sens ,  au  gre  de  mon  envie , 

Et  les  appelle  tous  au  secours  de  la  vie. 

Enfin ,  de  mes  travaux  je  regois  Pheureux  prix  : 

L’infortunee  est  calme,  et  reprend  ses  esprits. 

Descriptiori  cVune  Hemorrhagie ,  par  Marc-Antoine  Petit. 


DISSERTATIO 

INAUGURALIS  MEDICA 
DE 

METRORRHAGIA  GRAVIDARUM. 


V ARiiE  varias  admittunt  causas  haemorrhagiae  quae  stante  vera  gra¬ 
viditate  oboriuntur;  et  ut  objectum  hocce  pertractare  possimus  exa¬ 
minandum  nobis  est  i.°  Quaenam  sint  media  quorum  ope  dignosci 
poscit  utrum  sanguinis  fluxus  apud  foeminam  gravidam  oboriens  , 
fluxus  mensium  continuatio  sit,  utriim  vero  mera  sit  haemorrhagia 
uteri ,  et  quisnam  sit  in  utroque  casu  modus  agendi.  2.0  Quomodo 
et  quid  agendum  sit  ut  medicus  abortum  ,  aut  foetus  praematuram 
expulsionem  ab  haemorrhagia  natam  praeveniat ,  aut  si  gravidae  vita 
in  discrimine  ponatur,  huicce  ipsi  haemorrhagiae  mederi  possit;  sive 
haemorrhagia  haec  a  partis  placentae  atque  ejus  membranarum  deglu- 
tinatione  ,  sive  a  funiculi  umbilicalis  ruptura,  aut  placentae  ad  ori¬ 
ficium  uteri  insertione  dependeat. 

Quum  fluxus  sanguinis  uterinus  consistere  possit  in  periodice  . 
fluentibus  menstruis  ,  quae  apud  quasdam  foeminas  usque  ad  quar- 


tum  ,  quintum  aut  sextum  mensem ,  et  nonnumquam  per  totum 
graviditatis  tempus  existunt;  et  quum  fluxus  hic  nisi  nimiam  secum 
trahat  sanguinis  jacturam  ,  non  quidem  innocuus  sed  et  matri  ipsique 
loetui  utilis ,  dummodo  foemina  plethorica  sit ,  nullum  exigit  reme¬ 
dium.  At  si  fluxus  ille  sanguineus  metrorrhagiam  offert,  attentionem 

* 

nostram  quamprimum  promovere  debet ,  quoniam  incipientem  pla¬ 
centae  et  ejus  membranarum  deglutinationem  praenuntiat ,  aut  se¬ 
cundum  gravidatis  epocham  qua  fluxus  hic  supervenit,  ad  uteri  ori¬ 
ficium  insertionis  suspicionem  promovet. 

Maxime  ergo  obstetricatoris  interest,  ut  utrumque  hunc  casum 
possit  distinguere.  Circa  hoc  punctum  innumera  signa,  omnia  aeque 
incerta  indicant  auctores  ,  et  exinde  diagnosim  admodum  arduam 
reddunt.  Praeeunte  celeberrimo  Mauriceau  ,  putant  casum  hunc 
semper  per  explorationem  uteri ,  ope  introducti  digiti  per  tactionem 
dignosci  posse;  si  tunc,  aiunt,  orificium  hoc  clausum  sit,  de  men¬ 
struationis  existentia  ,  nullum  amplius  erit  dubium;  si  vero  apertum  , 
sanguinis  hunc  fluxum  ab  uteri  fundo  ubi  placentae  aut  saltem  ejus 
partis  cujusdam  deglutinatio  existit ,  progigni ,  et  veram  uterinam 
haemorrhagiam  constitui  certum  erit  :  in  eo  nixi ,  quod ,  dum  post 
conceptionem  menses  fluere  pergunt,  sanguinem  tunc  a  vaginae  vasis, 
suppeditari ,  persuasum  sibi  habeant. 

Hujus  assertionis  apparentem  veritatem  eruunt  objectiones  quam- 
plurimae.  i.°  Fundamentum  cui  innititur,  nullomodo  probatum  est. 


quin  vero  contrarium  magis  probabile  videtur.  2.0  Dum  sanguini  viam 
extrudendi  causa ,  sese  dilataverit  orificium  uteri ,  iterum  proprii 
sua  contractilitate  angustari  potest.  3.°  Uteri  orificium  quandoque 
apertum  absque  eo  quod  sanguinis  fluxus  adsit,  reperitur  ;  4*°  tan¬ 
dem  apertura  tam  exigua  esse  potest  ut  digitus  non  eam  percipere , 
et  tamen  sat  sufficiens  ut  liquidum  pertransire  queat. 

Praeterea  contendunt  quidam  menstrua  lente ,  moderate ,  et  nullo 
cum  dolore  effluere ,  dum  e  contra  haemorrhagia  uteri  doloribus  plus 
minus  acerbis  stipatur  ;  adnotabimus  hoc  signum  non  adeo  certum 
esse,  quin  vero  non  ampliorem  probam  quam  praecedentes  conside¬ 
rationes  secum  fert ;  annon  enim  existunt  feeminae  non  gravidae  quae 
die  uno  aut  aliquando  horis  tantum  duabus  ante  mensium  appari¬ 
tionem  de  doloribus  atrocibus  conqueruntur?  Sanguinis  effluxi  qua¬ 
litas  non  certiores  probas  adfert. 

Attamen  si  fluxus  absque  omni  turba  peragatur  ,  si  moderatus  sit 
et  ea  periodo  qua  menses  sine  graviditatis  statu  fluxissent,  appareat; 
si  praeterea  pluries  et  temporum  lapsu  regulari  sese  manifestet,  de 
mensium  fluxu  cogitandum  erit.  Si  vero  sanguis  multus  effluat ,  id- 
que  tempore  quo  menses  apparere  non  deberent  ,  accidat ,  et  si 
dolor  plus  minus  fortis ,  in  regionem  uterinam  ictus  aut  lapsus  aut 
alia  qtialiscumque  deglutinationi  placentae  locum  dandi  capax  prae¬ 
cesserit  causa  ,  hic  sanguinis  effluxus  tanquam  vera  haemorrhagia 
uteri  considerandus  est. 


Quod  ad  tractandi  methodum  attinet ,  supponirnns  :  i.°  Ex  om¬ 
nibus  circumstantiis  existentibus,  diagnosi  formata  ,  foeminam  quam¬ 
dam  cui  tempore  graviditatis  apparent  menstrua,  practico  offerri; 
jam  supra  diximus  bunc  fluxum  in  faemina  pletborica  oborien- 

tem  ,  nedum  periculosus  sit  ,  et  matri  et  ipsi  foetui  &  contra  uti- 

lem  esse.  Tamen  si  plethora  valida  esset  et  significata,  menstruo¬ 
rum  fluxum  eidem  diminuendae  baud  sufficientem  autumamus ,  et 
opinionem  rejici  debere  celeberrimi  Gardien  (i)  qui  in  hisce  cir¬ 
cumstantiis  venaesectionem  institui  non  posse  contendit  et  ut  opera 
nimiam  quantitatem  sanguinis  imminuendi  et  evacuandi  naturae  po¬ 
tius  committatur  suadet;  talem  si  sequeremur  opinionem,  patet 
foeminam  a  nobis  maximum  in  discrimen  adducendam  et  non  paucis 
exponendam  esse  morbis  originem  suam  e  fluxu  difficiliori  et  par¬ 
ciori  quam  in  statu  uteri  non  gravido ,  trahentibus ;  praeterea  haec 
methodus,  aborths  etiam,  nec  non  ejus  sequelarum  causa  esse  potest. 

Celeberrimi  Mauriceau,  qui  uti  medicinae  Hippocrates ,  artis  obste¬ 
triciae  prima  lineamenta,  primas  regulas  conscripsit ,  cujus,  uti  divi 
senis,  opera  innumeris  observationibus  innituntur,  de  abortu  loquen- 
tis  (2),  opinionem  proferre  liceat,  quae  cum  nostra  omnino  con¬ 
sentit  :  La  mesme  chose  arrive  aux  femmes  qui  sont  trop  san - 


(1)  Gardien,  traite  d^accouchemens ;  tom.  2,  pag.  082. 

(2)  Mauriceau,  traite  des  maladies  des  femmes,  tom.  1. 


guines  ,  comme  sont  celles  qui  avaierit  leurs  metistrues  en  grande 
abotidance  devarit  leur  grossesse  ,  parce  que  le  sang  supprimi  ne  se 
pouvant  pas  enderement  consumer  pour  la  hourriture  de  Venfarit  du¬ 
rant  les  premiers  mois ,  b  cause  de  sa  pedtesse  ,  il  sen  fait  pour  lors 
tout  dun  coup  une  irrupdon  qui  le  suffoque  et  fait  ouvrir  la  matrice 

f  V  %•  t  •  »  J'  /  ,•  ,, 

pour  le  mettre  dehors. 

r  •  ;  *  .. 

Si  e  contra  fluxus  ille  menstruorum  apud  fceminas  debiles  qui¬ 
bus  ante  conceptionem  non  adeo  menses  fluxerunt,  superveniat, 
abortum  etiam  quandoque  produci  una  consentiunt  omnes  auc¬ 
tores  ,  atque  hic  ,  applicari  potest  secundum  Gardien  sequens 
Hippocratis  aphorismus  :  «  Si  mulieri  utero  gerenti  purgationes 

multae  eant,  foetus  ut  benb  valeat  fieri  non  potest  (i)  ».  Foe- 
minae  hae  dum  menses  fluunt,  summam  quietem  servent,  regimen 
illarum  sit  tonicum ;  vitent  attamen  potus  spirituosos ,  animi  p  a  the¬ 
mata  etc. ,  oportet. 

Quae  tempore  graviditatis  oboriuntur  haemorrhagiae  uterinae  nec 
mensium  fluxui  attribui  possunt,  hae  vel  a  placentae  reglutinatione, 
vel  ab  apertura  arteriarum  exhalantium  fundi  uteri  aut  earum  quae 
in  sinubus  ejusdem  organi  sese  exonerant;  haec  posterior  sententia 
doctori  Pasta  (2)  tribuenda  est,  qui  contendit  majorem  fluxuum 

(1)  Hippocrates,  sect.  V,  aphoris.  Go.  , 

(2)  Pasta,  traite  des  pertes  de  sang,  tradwit  par  'Alibertj  tom.  pag.  5y:. 

sanguineorum  numerum  foeminis  gravidis  oborientium  huic  causae 
adscribendum  esse ,  dum  minima  haemorrhagiarum  pars  a  vaso¬ 
rum  placentae  aut  portionis  uteri  cui  placenta  ipsa  nexa  fuit ,  pro¬ 
venit.  Hanc  opinionem  in  id  suffulcit  quod  haemorrhagiae  quaedam 
tempore  graviditatis  obortae,  sponte  fluere  desinant;  quod  foetfts 
evolutio,  fieri  pergat,  dum  hoc  impossibile  esset,  inquit,  si  haemor¬ 
rhagiae  hae  a  partis  cujusdam  placentae  deglutinatione  dependerent; 
nam  hoc  in  casu  has  cessari  posse  negat ,  nec ,  uti  Puzos  id  prae¬ 
dicavit  a  sanguinis  coagulo  orificium  vasorum  ruptorum  claudi  i 
nec  placentam  iterum  agglutinari  posse  ,  admittit.  Quidquid  id 
sit ,  quotidiana  experientia  comprobatur  haemorrhagiam  uterinam , 
si  nimis  valida  non  sit  et  si  rite  tractetur,  nec  abortu  nec  foettis 
obitu  terminari. 

De  Placentae  de  glutinationis  causis . 

Omnia  quae  ad  deglutinationem  placentae  ad  orificium  uteri  in¬ 
sertae  pertinent  hic  omittemus  atque  de  hisce  in  posterum  agen¬ 
dum  erit.  Idcirco  casuum  caeterorum  talis  reglutinationis  causas 
admittimus  omnes  quae  contractiones  uterinas  promovere  possunt , 
ut  sunt  plethora,  tussis  ,  vomitus,  animi  pathemata,  Veneris  abu¬ 
sus,  nixus,  alimenta  quaedam,  sensibilitas  utero  propria,  ictus  ad 
regionem  hypogastricam,  lapsus,  saltatio,  rudium  rhedarum  suc¬ 
cussus,  drastica  purgantia,  funis  umbilicalis  brevitas,  aut  circa  foe- 

tum  circumplexus,  nimia  aquarum  amnioticarum  quantitas,  et  in¬ 
numera  alia  in  quibus  amplius  insistere  non  convenit.  Omnia  haec 
eo  facilius  quo  minus  graviditas  ad  finem  pervenit  agunt ;  nam¬ 
que  quatuor  primis  praesertim  mensibus  abortum  locum  habere, 
id  unicuique  patet. 

Quae  stante  graviditate  oboriuntur  sanguinis  fluxiones  duplicis 
generis  sunt ,  vel  enim  apparentes  sive  externae ,  quum  sanguis 
extus  apparet,  vel  occultae  sive  internae,  quum  sanguis  effusus  in 
cavitate  interna  retinetur,  sive  in  cavo  a  placenta  formato,  cujus 
centrum  reglutinatur,  dum  margines  aut  membranae  solummodo 
utero  adhaerent,  accumuletur;  sive  a  funis  umbilicalis  ruptura  in 
membranarum  foetum  circumdantium  cavo  coacervetur. 

Parttis  tempore  sanguis  etiam  in  utero  retineri  potest ,  quum  or¬ 
gani  hujus  orificium  a  membranis  aut  foettis  capite  claudatur ;  sed 
hocce  punctum  nimis  nos  a  proposito  deduceret  ;  idcirco  ad  diagno- 
sim  transeamus. 

De  Diagnosi . 

Jamjam  quomodo  vera  uteri  haemorrhagia  a  menstruorum  fluxu 
distinguatur,  exhibuimus;  externae  jacturae  semper  facile  a  sanguine, 
uti  diximus,  extus  fluente  dignoscuntur.  At  non  perinde  est  de  hae- 
morrhagiis  internis ,  praesertim  si  lente  oboriantur ;  signa  ipsas  in¬ 
dicantia,  sequentia  reputari  valent :  primum  causa  quae  turbas,  quas 

foemina  patitur,  produxit,  observatorem  regat  ;  si  a  placentae  reglu- 
tinatione  pendeat  uterina  haemorrhagia,  tunc  ,  foemina  statlm  de  do¬ 
lore  obtuso  et  fixo ,  nec  non  de  ponderis  sensu  in  loco  ubi  placenta 
reglutinata  est,  conqueritur.  Hoc  signum  non  existet,  ait  Capuron  (i) 
dum  funis  umbilicalis  ruptura  haemorrhagiae  locum  dat;  attamen  diffi¬ 
cile  est  creditu  talem  rupturam  absque  tractionibus  in  placentam  fieri 
posse.  Praeterea  in  utroque  casu  faciem  pallescere  et  alterari ,  visus 
sensum  obscurari,  conspicere  est;  pulsus  apparet  debilis  ,  uterus  san- 
guine  distensus  volumine  augetur  et  exinde  excitantur  organi  con¬ 
tractiones  quibus  haemorrhagia  ex  latente  apparens  fit  et  sanguinis 
plus  minusve  magna  quantitas  ex  utero  diffluit. 

De  Prognosi . 

i*.'}  V  ;  '  •'  ••  jj  1  '  '  s  •  £ 

Quum  haemorrhagia  uterina  tempore  graviditatis  oboritur,  secum 
prognosim  infaustam  trahit;  nam  vel  abortui  vel  foetus  praematurae 
expulsioni ,  vel  morti  foeminae  ,  et  nonnumquam  simul  matris  et 
foetus  locum  suppeditat.  Hoc  pediculum  attamen  quoad  sanguinis 
effluentis  copiam,  jacturae  durationem  plus  minus  longam  aut  sae¬ 
pius  repetitam,  causae  intensitatem ,  et  vigoris  aut  debilitatis  statum 
foeminae,  differt;  denique  haemorrhagia  post  uteri  a  sanguine  coagu¬ 
lato  distensionem  eo  periculosior  fit ,  quo  hic  sanguis  in  majori 


(i)  Capuron,  trait4  des  accouchemens ,  p.  371. 

accumulatus  fuerit  quantitate ;  haec  quantitas  non  sola  consideranda 
venit,  nam  impedimento  levato  nova  pars  adhuc  fluere  pergit.  Quae 
tribus  primis  mensibus  oboriuntur  haemorrhagiae,  quaeque  abortum 
simul  causant ,  ex  eo  non  modo  sunt  periculosae ,  sed  et  quum  pla¬ 
centa  nonnumquam  post  foettis  expulsionem  in  utero  remaneat,  gra¬ 
vibus  morbis  causam  suppeditare  potest  ex  eo  quod  partium  geni¬ 
talium  nec  non  orificii  uteri  angustatio ,  saepissime  placentae  extrac¬ 
tionem  impediunt,  et  corpus  heterogeneum  natura  sua  in  putridam 
decompositionem  admodum  pronum  in  utero  relinquere  cogunt  ; 
quoad  prognosim  haemorrhagiae  a  placentae  ad  orificium  insertione 
pendentis,  de  hacce  ulterius  sermonem  injiciemus. 

De  Cura . 

Duo  principaliora  objecta  attentionem  nostram  in  harum  haemor- 
rhagiarum  tempore  graviditatis  oborientium  cura  stabilire  merentur  : 
i.°  Abortus  aut  foetus  expulsio  praematura ,  in  quantum  fieri  potest,  im¬ 
pediri  debent ;  2.0  Matris  morti  quae  a  nimia  sanguinis  jactura  oboriri 
posset  anteire  debet  artis  peritus;  hunc,  ista  in  re,  apud  foeminam  tribus 
mensibus  gravidam  haemorrhagia  adfectam,  appellatum  supponimus; 
in  causam  hujus  haemorrhagiae  ,  durationem  ,  statum  aegrotantis  in¬ 
quiret ,  et  si  ipsius  vitam  in  discrimine  non  versari,  seque  cunctari 
posse  inveniat,  statim  remedia  imminuendae  haemorrhagiae  aut  ipsius 
eodem  tempore  sistendae,  quo  simul  conceptionis  productum  con- 

servare  et  ad  ultimum  graviditatis  tempus  ducere  conatur ,  capacia 
administrabit.  Hunc  in  scopum  aegra  in  cubiculo  vasto  et  editiori 
ponatur,  sit  temperies  potius  frigida  quam  calida,  cum  hac  tamen 
attentione  quod  si  minus  frigida  esset ,  vasa  capillaria  cutanea  exinde 
sese  constringerent  et  sanguis  ad  interiora  ruens  haemorrhagiam  au¬ 
gere  valeret  :  cubiculum  sit  praeterea  parum  obscurum,  atque  flores 
aut  aliae  substantiae  odoriferae  amoveantur ;  situm  horizontalem  servet 
aegra,  quin  imo  pelvim  parum  altius  quam  truncum  elevet;  culcitae 
e  pilis  vel  palea  confectae,  stragula  ipsam  obtegentia  tenuia  sint,  a 
cubiculo  longe  amoveatur  sonus  aut  individuus  quilibet  cujus  prae¬ 
sentia  aegrae  animum  vel  laete  vel  moleste  afficere  posset ,  potus  sit 
frigidus  ,  ope  syrupi  limonum  acidulatus ,  caveat  a  spirituoso  quan- 
quam  syncopae  interveniant ,  jejuna  aliquo  tempore  maneat ,  aut  si 
mediis  hisce  omnibus  non  cedat  haemorrhagia  ,  ad  partes  genitales 
et  superiora  crura  lintea  aqua  frigida  vel  mixtione  aquae  cum  sale 
culinari  et  aceto  madida  applicanda  ,  et  verbo,  omnia  quae  corporis 
et  animi  quietem  conservare  possint  adhibenda  erunt. 

Quae  mox  indicavimus  remedia  omnibus  haemorrhagiis  conve¬ 
niunt  ;  attamen  eo  tempore  quo  haec  subministrat  medicus ,  atten¬ 
dat  ad  hujus  haemorrhagiae  causam  ,  et  hac  cognita  ulterius  agat  ; 
si  a  statu  plethorico  pendeat  optimum  certe  medium  in  venaesec- 
tione  ponetur  ;  sin  contra  a  debilitatis  statu ,  ad  potus  tonicos  le¬ 
viter  adstringentes  accedendum  erit  ,  ex.  gr.,  vini  rubri  tantillum 

aqu&  fractum.  Talibus  in  casibus  illustris  Helvetius  magnos  atque 
mirandos  effectus  ope  aluminis  cum  sanguine  draconis  nupti  se 
produxisse  refert.  Si  vero  haemorrhagia  a  statu  spastico  aut  ab  ani¬ 
mi  pathemate  valido  oriunda  sit,  praeparationes  opiaceae  convenien¬ 
tes  sunt ,  et  hisce  sub  circumstantiis  eximios  effectus  quotidie  pro¬ 
ductos  videmus  a  potionibus  sic  dictis  sedantibus  quarum  laudanum 
liquidum  Sydenhami  vel  tinctura  castorei  saepe  basim  format.'  Non 
desunt  praeterea  auctores  qui  haemorrhagias  a  plethora  uteri  locali 
pendentes  statuunt ,  seque  per  applicationem  sanguisugarum  ad 
vulvam  profecisse  praedicant. 

Tandem  si  adversus  omnia  haec  remedia  rebellis  sese  praebeat 
haemorrhagia  adhuc  alia  ab  auctoribus  commendata  et  notatu  digna 
existunt.  Patientis  faciem  alii  aqua  frigida  aspergunt  ,  situlas  alii 
aqua  glaciata  plenas  toti  corpori  profundunt ;  sed  hocce  ultimum 

medium  adhiberi  non  debet  in  casu  de  quo  agimus  ,  ex  eo  quod 

. 

per  se  maxime  periculosum  sit,  quod  de  foetus  post  ejus  usum  ul¬ 
teriori  evolutione  desperandum  sit,  et  quod  mitiora  nobis  praesto 
sint ,  quae  minus  periculosa  majorem  secum  securitatem  trahunt. 

Doctor  Kok  ante  hoc  tempus  in  schola  medica ,  quae  Bruxellis  est , 
obstetriciam  artem  docens,  quondam  medicinae  clinicae  in  Academici 


Lovaniensi  professor,  de  hoc  nostro  objecto  dissertationem  societati 

*  .  (  ’  :  ..  i  t.  •  1.  ...  •  J  '  '  ' 

Medicae  Bruxellensi  obtulit ;  in  hujus  opusculi  paragrapho  29  ,  in¬ 
jectiones  cum  aceto  aut  dissolutionibus  aluminis  vel  salis  Saturni 

adversus  illas  haemorrhagias  uterinas  commendat ,  remedium  hoc 
ante  omnia  jam  supra  memorata  praestare  contendit,  et  ut  rei  pro¬ 
bam  afferat,  paragrapho  3o,  faustae  hujus  adhibitionis  casum  adducit. 

Hanc  methodum  nullomodo  admitti  posse  cum  maximis  rei  ob¬ 
stetriciae  practicis  contendimus  :  i.°  Exemplum  unum  ab  auctore 
citatum ,  et  in  quo  eodem  simul  tempore ,  ut  ait  ipse ,  regimen  fri¬ 
gidum  et  corticem  peruvianum  cum  spiritu  vitrioli  nuptum  adhi¬ 
buerit,  hujus  methodi  efficaciam  stabilire  non  potest;  2. °  Difficile 
esset  et  fere  impossibile  injectionem  adstringentem  usque  ad  vasa 
sanguinem  suppeditantia  protrudere  ;  3.°  Si  hoc  quidem  fieri  posset, 
tunc  ulterior  reglutinatio  placentae  ab  hoc  ipso  medio  promoveretur. 
4°  Quidquid  id  sit ,  tanti  practici  asserto  aliquomodo  confidentes  in 
nosocomio  Bruxellensi  Sti  Petri  bis  sine  ulla  efficacia  methodum 
illam  adhibuimus  ;  quin  contra  altera  foemina  ,  post  abortum  quarto 
gestationis  mense  passum,  de  dolore  uterino  valido  conquesta  fuit , 
quem  utrum  suppressioni  lochiorum ,  utrum  vero  aceto  cui  sulfas 
aluminis  atque  potassae  addideramus  impressioni  tribuendum  esse 
nescimus. 

Tandem  in  casibus  ubi  omnia  tentata  media  incassum  fuerunt 
adhibita  ,  vel  ubi  foeminae  vita  in  discrimine  ponitur ,  unum  nobis 
adhuc  restat  ,  scilicet  obturamentum  (gallice  tampon)  ,  quod  corpus 
est  obstruens  ex  linteo  carpto  aut  linteorum  fragmentis  aut  stupa 
conflatum,  aceto  madidum,  quod  usque  ad  orificium  uteri  intro¬ 
ducitur.  De  hocce  remedio  non  nisi  ad  finem  hujus  capitis  loqui- 

mur ,  quoniam  non  nisi  dum  alia  media  frustra  periclitata  fuerunt, 
aut  dum  foeminae  mors  instat ,  adhiberi  potest ;  idque  ex  eo  quod 
abortus,  ejus  semper  sit  sequela  ;  agit  nempe  non  sblummodo  tanquarn 
orificium  et  collum  uteri  irritans ,  sed  et  quum  sanguis  in  ejus  in¬ 
teriori  parte  accumuletur,  tanquarn  corpus  heterogeneum  se  habet; 
hsecque  simul  agentia,  uteri  contractiones  provocant,  atque  obtura¬ 
mentum,  sanguinis  coagula,  ipsumque  conceptionis  productum  expel¬ 
lere  debent.  Attamen  obturamenti  quas  meretur  laudes  praedicare 
hic  locus  est ,  nam  saepissime  unicum  quo  matris  saepe  aetate  flo¬ 
rentis  vita  conservatur  remedium  constituit ;  praeterea  nonnullis  in 
casibus  ,  dum  placenta  ad  uteri  orificium  inseritur,  hujus  adhibitio 
sola ,  uti  id  mox  videbimus ,  solum  est  medium  quo  matrem  et 
foetum  salvandos  esse ,  sperare  licet. 

His  considerationibus  quas  de  abortu  fecimus,  ne  ab  objecti  bu- 
jusce  dissertationis  limitibus  recedamus,  finem  ponimus. 

Si  graviditatis  tempus  magis  provectum  sit,  verbi  gratia,  si  ad 
octavum  mensem  protrahatur,  quum  de  hsemorrhagiis  agatur,  exa¬ 
minanda  nobis  venit  alia  methodus,  a  nomine  Puzos,  cui  ejus  in- 
yentio  attributa  fuit,  Puzoseana  nuncupata,  quamvis  et  a  Mauri- 
ceau  (i)  et  post  illum  a  Dionis  (2)  adbibita  jam  fuerit;  ea  non  in 


(1)  Mauriceau  ,  opus  praedictura  ,  Observ.  45o  et  4 5g  ,  tora.  ij. 

(2)  Dionis  ,  traite  generat  des  accouchemens  ,  tora,  iij ,  cli.  24 ,  pag.  3oo» 

dilatando  repente  orificium  uterinum  et  foetum  illicb  extrahendo 

consistit,  sed  et  uteri  orificium  ipsum  ope  digitorum  ampliari,  mern- 

» 

branae  ,  ut  aquis  via  fiat ,  et  uteri  nec  non  vasorum  sanguinem  efTun- 
dentium  contractio  producatur ,  rumpi  debent.  Interna  hsec  hujus 
visceris  superficies  angustatur ,  foetus  comprimitur,  et  imminuitur  aut 
plane  desinit  haemorrhagia. 

Quamvis  haec  methodus  admodum  prudens  et  moderata  sit,  atque 
ratiociniis  permultis  fundata ,  quaedam  desuper  observationibus  non¬ 
nullis  in  hospitio  Maternitatis  Bruxellensis  habitis,  animadvertenda 
addemus  :  sub  haemorrhagiae  uterinae  casu  ,  membranis  nondum 
ruptis,  nisi  uteri  orificium  satis  dilatatum  fuerit  ut  partus  locum  ha¬ 
bere  possit,  et  praesertim  si  collum  durum  et  orificii  margines  ad¬ 
huc  spissi  reperiantur ,  melius  est  adhibere  obturamentum  ,  si  fortis 

esset  haemorrhagia ;  nam  si  membranae  rumpantur ,  aquae  effluant 
et  uteri  orificium  non  satis  ut  partus  terminetur  dilatatum,  nec  etiam 
ope  digitorum  dilatari  possit ,  periculum,  ut  et  ipsi  vidimus,  haemor¬ 
rhagiae  continuationis  erit ,  foetus  nec  expelli  nec  extrahi  poterit , 
et  si  tunc  obturamentum  applicetur,  ex  eo  quod  ab  aquarum 
effluxu  vacuus  factus  fuerit  uterus ,  ne  foemina  ab  haemorrhagia  in¬ 
terna  moriatur ,  metus  erit.  Si  vero  tempestive  adhibeatur  obtura¬ 
mentum  ,  sanguis  in  interno  utero  jam  a  foetu  et  aquis  pene  repleto, 
accumulari  cogetur  ,  sed  quum  non  valde  distendi  possit  organum, 
et  a  sanguinis  coagulis  irritetur ,  contractiones  iterum  oboriuntur  et 
orificium  satis  ut  partus  terminari  possit ,  dilatatur. 


Contra  sub  casibus  inertiae  uteri,  dum  eodem  simul  tempore  col¬ 
lum  evanuit  et  orificii  margines  molles  et  tenues  sunt  facti,  ad  me- 

*  ►  t 

thodum  Puzoseanarn  cum  fructu  confugi  valeret ,  quamvis  orificium 
uteri  non  satis  dilatatum  foret;  nam  tunc  ruptis  membranis  orifi¬ 
cium  facile  dilatari  potest,  contrahit  sese  uterus  et  peragitur  partus. 

His  praedictis  ad  haemorrhagias  ab  insertione  placentae  ad  orificium 
uteri  pendentes,  deveniemus.  Hoc  certe  objectum  dissertationem  to¬ 
tam  explere  posset;  omnia  idcirco  quae  de  tanti  momenti  re  dicenda 
sunt  non  examinabimus  et  considerationes  principaliores  tantum 
exhibebimus. 

DE  HiEMORRHAGIIS  AB  INSERTIONE 

placenta?  ad  orificium  uteri  pendentibus . 

Dum  placenta  ad  orificium  uteri  inseritur,  vel  totum  ejus  circui¬ 
tum  vel  ejus  tantum  partem  obvestit :  in  utroque  casu  plus  minusve 
validae  a  sexto  inde  graviditatis  mense  oboriuntur  haemorrhagiae  ; 
quum  eodem  tempore  quo  dilatatio  colli  uteri  (ad  hoc  scilicet 
tempus  incipit)  ,  placenta  quae  collo  adhaeret  etiam  ampliari  non 
possit ,  necessario  periculosissimus  et  sanatu  difficillimus  sanguinis 
fluxus  nascetur.  Nam  colli  dilatatio  impediri  non  potest,  haecque 
ulterioris  avulsionis  placentae  et  exinde  oborientis  sanguinis  effluxus 
est  causa. 

Diagnosis . 

Haec  insertio  placentae  e  signis  dignosci  valet  sequentibus  :  versus 
sextum  aut  septimum  graviditatis  mensem ,  levis ,  causa  nulla  ex¬ 
terna  existente ,  haemorrhagia  apparet ,  quae  interdum  silet  aut 
majori  vi  deinde  incedit.  Si  aegrotantis  per  digitum  introductum 
partium  fiat  exploratio  ,  difficulter  collum  et  orificium  uteri  dignosci 
valent;  sanguinis  coagula  ad  tumorem  mollem,  pulposum  quod  in 
vagina  invenitur,  adhaerent.  Tactione  instituta,  coagula  decidunt  et 
haemorrhagia  augetur ;  hocce  tumore  quandoque  circuitus  colli  ob¬ 
tegitur,  atque  inter  utrumque  digitus  transire  non  potest.  Tempore 

partus,  sanguis  doloribus  existentibus  advenit,  hisque  evanidis  fluere 
desinit ;  quod  quidem  in  cseteris  uterinis  haemorrhagiis  aliter  se  habet. 

Prognosis . 

> 

Quandoquidem  et  mater  et  foetus  in  discrimine  sunt ,  prognosis 
semper  periculosissima  est,  adeo  ut  ex  quatuor  hujusce  generis  ca¬ 
sibus  ,  de  quibus  narrat  Capuron ,  infantes  duos  totidemque  matres 
defunctas  viderit ;  casus  duos  ipsimet  vidimus ,  in  altero  foetus  ob 
sanguinem  deperditum  mortuus  lucem  adiit ,  in  altero  et  foetus  et 

foemina  obierunt.  Partu  tamen  tempestive  promoto  foeminas  aliquas 

*  •  •  * 

salvas  fuisse  accepimus. 

Cura . 

Apud  foeminam  haemorrhagia  post  sextum  graviditatis  mensem 
afFectam  ,  appellatus  medicus  ,  prima  vice  inquirere  debet  utrum 
ab  insertione  placentae  ad  uteri  collum  dependeat,  necne,  ut,  cum 
casus  prior  obtinet,  tactio  amplius  institui  non  debeat;  nam  in  eo 
casu,  ut  id  jam  praedicavimus,  coagula  amoventur  et  haemorrhagia 
augetur.  Quamdiu  moderata  est  sanguinis  jactura,  nihil  aliud  agen¬ 
dum  est ,  quam  quietem  strictissimam  et  amotionem  omnium  cau¬ 
darum  excitantium  commendare,  ut  graviditas  quam  longissime  pro¬ 
trahi  possit.  Sed  non  semper  adeo  parca  est  jactura ,  quin  potius 
anxietatem  et  foeminse  et  ipsi  obstetricator  i  afferre  nonnumquam 

possit  ;  tunc  vel  uteri  collum  evanidum  et  orificium  dilatatum ,  vel 
contrarium  ,  invenitur.  Priori  in  casu  ,  licet  obturamenti  adhibitio 
innumeris  obnoxia  sit  objectionibus  ,  medium  tamen  optimum  , 
quum  terminari  partus  nequit ,  constituit.  In  posteriori  vero  quam¬ 
primum  ad  partum  promovendum  accedendum  est,  quoniam  matris 
et  ipsius  foetus  vita  in  discrimine  versatur.  iEque  damnandum  esset 
in  eo  casu  cunctari,  quam  inconsulte,  dum  mora  adhuc  opus  est, 
praepropere  agere.  Hic  differentia  quaedam  ,  quoad  modum  agendi 
notari  debet;  si  enim  partem  orificii  uteri  occupet  placenta,  casus 

non  est  admodum  difficilis:  in  membranis  rumpendis,  pedibusque 
arreptis  ,  foetu  e  cavitate  uteri  educendo ,  tota  medici  indicatio  ver¬ 
sari  debet.  Sed  si  totum  orificium  circumdet  placenta,  non  perinde 
agendum  est  ;  obstaculum  introducendae  manui  ibi  placenta  gignit; 
tunc  evenit  vel  una  alterave  sequens  circumstantia  vel  enim  pla¬ 
centa  per  totam  suam  circumferentiam  orificio  adhaeret  vel  partim 
deglutinata  est.  Quo  posteriori  in  casu  ,  in  loco  ubi  separatio  sive 
solutio  adest,  introducti  digiti  membranas  ulterius  rumpere  debent. 
Sed  si  omnino  orificio  adhaerens  sit,  si  cunctari  non  amplius  liceat, 
tunc  vel  placenta  in  medio  sui  perforari ,  vel  ad  margines  regluti¬ 
nari  et  manus  in  uterum  introduci  debet.  Utraque  haec  methodus 
gravissimis  stipatur  sequelis. 

Si  placenta  non  in  medio  perforetur ,  tam  magna  vasa  non  ape¬ 
rientur ,  nec  exinde  haemorrhagia  tam  valida  oborietur,  dum  e  contra 


haec  adhibetur  perforatio,  reglutinatio  fere  semper  totius  placentae 
eodem  tempore  nascitur  ,  clunium ,  et  nonnumquam  ,  uti  id  cele¬ 
berrimus  animadvertit  Baudelocque,  axillarum  ope,  a  corpore  hocce 
detinetur. 

Quanquam  ultimae  huicce  methodo  clarissimi  in  arte  obstetricia, 
viri  objectiones  opposuerint ,  inveniuntur  tamen  non  minus  bene 
de  scientia  meriti  practici ,  qui  eam  facile  absque  matris  aut  foetus 
morte  ,  aut  magna  haemorrhagia  instituerint  ;  vasa  enim  aperta  a 
clunibus  aut  axillis  comprimi  contendunt ,  et  methodo  alteri  obji¬ 
ciunt  quod  nonnumquam  magna  substantiae  placentae  pars  reglu¬ 
tinetur  ,  vasa  plura  etiam  laedantur ,  in  texturam  ipsam  uteri  laesio¬ 
nes  inferantur  ,  unde  sequelae  funestisimae  nasci  debent  ;  praeterea 
eamdem  haemorrhagiam  ,  idem  a  clunibus  aboriens  impedimentum  f 
etc.  metuendum  esse  p  redi  eant. 

Circumstantiae  ergo  in  quibus  aegra  invenitur,  placentae  marginum 
adhaerentia  plus  minus  fortis,  et  si  hoc  detegi  posset,  locus  inser¬ 
tionis  funiculi  umbilicalis  ,  et  relatio  centri  placentae  ad  centrum 
orificii  uterini,  inter  utramque  methodum  selectum  variabunt.  At¬ 
tamen  perforationem  centri  placentae  mulio  rarius  quam  deglutina- 
tionem  marginum  convenire  autumamus.  Praeterea  practicos ,  quae¬ 
nam  sit  praeferenda  methodus  judicare  decet. 


TANTUM. 

POSITIONES. 


%■ 


Ut  nascatur  incolumis,  vivat  absque  dolore  et  quam  diutissimk 
homo,  in  eo  versatur  omnium  scientiarum  medicarum  scopus. 

II. 

Non  omnino  vis  quaedam  vitalis  in  auxilium  vocanda  est  ad  ex¬ 
plicandum  quidquid  in  vegetabilibus  occurrat. 

III. 


Corpora  sic  dicta  alba  non  semper  omnes  radios  luminosos  re¬ 
flectunt. 


IV. 


Sensibilitas  animalis,  ejusdemque  naturae  contractilitas  et  calo- 
ricitas  proprietatibus  sic  dictis  vitalibus  annumerari  non  debent. 

V. 

Muscua-  sese  contrahentes  volumine  decrescunt. 

VI. 

Musculi  intercostales  interni  exspirationibus  violentis  consulto 
factis  inserviunt. 

VII. 

Tres  solummodo  oeconomiae  animalis  status  nomine  tempera¬ 
menti  insigniri  merentur. 

VII. 

Nulla  substantia  absolute  tonica  dici  potest* 

IX. 

Contra  Broussaei  opinionem,  veras  haemorrhagias  passivas  exis- 
tere  contendimus. 

X. 

Consensus  inter  pupillae  mutationes  et  tubi  intestinalis  quasdam 
affectiones  a  communicatione  nervorum  pendere  potest. 

XI. 

Dolores  quos  sub  Unem  graviditatis,  foeminae  ad  regionem  lura?* 
barem  sentiunt  a  contractione  continua  musculorum  ibi  invenien* 
dorum  dependent. 

XII. 

In  partu  gemellorum,  fcetu  uno  expulso,  nonnumquam  pericu-* 
losissima  est  omissio  ligaturae  funiculi  umbilicalis. 

XIII. 

Metus  hepatis  laedendi  non  causam  constituere  debet  cur  opera* 
tio  empyematis  altius  in  latere  dextro  quam  in  sinistro  fiat. 

Imprimatur , 

J.-L.  KESTELOOT  * 
h,  t.  f  Decanus . 

